Hidrologii avertizează: COD PORTOCALIU de inundații pe râurile din Argeș și Vâlcea.
Hidrologii au emis duminică o avertizare de Cod portocaliu de inundații, valabilă pe râuri din județele Argeș și Vâlcea. Avertizarea este în vigoare până la ora 24:00. Sunt posibile scurgeri pe versanți, torenți, pâraie, viituri rapide cu efect de inundații locale, dar și creșteri de debite care pot depăși cotele de inundație.
Potrivit Institutului Național de Hidrologie și Gospodărire a Apelor, ca urmare a precipitațiilor înregistrate în ultimele ore, a celor prognozate și propagării, se pot produce scurgeri pe versanţi, torenţi, pâraie, viituri rapide pe râurile mici cu posibile efecte severe de inundaţii locale şi creşteri de debite cu posibile depăşiri ale cotelor de inundație pe râurile din bazinul hidrografic Olt – afluenții aferenți sectorului aval confluență cu râul Lotru – amonte Ac. Ionești, din județele Argeș și Vâlcea.Avertizarea este în vigoare până la ora 24:00.Autorul articolului: Cosmin Pîrv.